Rettens dom (enedommer) af 13. december 2018 –

Kakol mod Kommissionen

(Forenede sager T-641/16 RENV og T-137/17)

»Personalesag – tjenestemænd – ansættelse – meddelelse om udvælgelsesprøve – almindelig udvælgelsesprøve – ingen adgang for en ansøger til at deltage i prøverne i assessmentcentret – ingen anerkendelse af kvalifikationer – adgang til en tidligere udvælgelsesprøve – betingelser for tilsvarende udvælgelsesprøver – reglen om overensstemmelse mellem stævningen og klagen – retskraft – den indledende administrative procedure ikke overholdt – bebyrdende retsakt som omhandlet i vedtægtens artikel 91 – retsaktens ophavsmands kompetence – erstatningspåstand«

1. Tjenestemandssager – forudgående administrativ klage – overensstemmelse mellem klagen og søgsmålet – anbringender, som ikke fremgår af klagen – afvisning (Tjenestemandsvedtægten, art. 91, stk. 2) (jf. præmis 64-68 og 71)

2. Annullationssøgsmål – dom om annullation – rækkevidde – retskraft – rækkevidde – hensyntagen til såvel begrundelsen som domskonklusionen (Art. 264 TEUF og 266 TEUF) (jf. præmis 74-77)

3. Tjenestemandssager – erstatningssøgsmål – selvstændigt i forhold til annullationssøgsmål – antagelse til realitetsbehandling uanset manglende administrativ procedure i overensstemmelse med vedtægten – betingelse – erstatningspåstand tilknyttet en annullationspåstand (Tjenestemandsvedtægten, art. 90 og 91) (jf. præmis 80 og 81)

4. Tjenestemandssager – akt, der indeholder et klagepunkt – afgørelse truffet efter fornyet behandling af tidligere afgørelse – afgørelse vedtaget af en udvælgelseskomité efter fornyet undersøgelse af ansøgerens situation (Tjenestemandsvedtægten, art. 90 og 91) (jf. præmis 83 og 92)

5. Tjenestemandssager – søgsmål rettet mod afgørelsen om afvisning af klage – formaliteten – pligt til at tage stilling til de påstande, der er rettet mod afgørelsen om afslag på klagen – påstande, som ikke har et selvstændigt indhold, eller afgørelse, som er rent bekræftende – foreligger ikke (Tjenestemandsvedtægten, art. 90 og 91) (jf. præmis 84)

6. Retslig procedure – sagsomkostninger – pålæggelse – inddragelse af billighedshensyn (Rettens procesreglement, art. 134, stk. 1, og art. 135, stk. 1) (jf. præmis 102, 103, 106 og 109)

Angående

Søgsmål støttet på artikel 270 TEUF med påstand dels om annullation af afgørelsen af 14. februar 2014, fremsendt den 2. maj 2016, og af afgørelsen af 25. november 2016 om ikke at give sagsøgeren adgang til prøverne i assessmentcentret for udvælgelsesprøve AD/177/10, afholdt af Det Europæiske Personaleudvælgelseskontor (EPSO), med den begrundelse, at hun ikke opfyldte de specifikke betingelser om krævede kvalifikationer i meddelelsen om udvælgelsesprøve, eller om afslag på hendes klage over dette afslag på adgang, dels om, at Kommissionen tilpligtes at betale hende et beløb på 5000 EUR i erstatning for det ikke-økonomiske tab, hun angiveligt led som følge af den chikanerende behandling af hendes ansøgning.

Konklusion

1) Sag T-641/16 RENV og sag T-137/17 forenes med henblik på denne dom.

2) I sag T-641/16 RENV er det ufornødent at træffe afgørelse om påstanden om annullation, og i øvrigt frifindes Europa-Kommissionen.

3) I sag T-137/17 frifindes Kommissionen.